User:Chandramahazarika

বুৰঞ্জী প্ৰসিদ্ধ শ্ৰীশ্ৰীঅষ্টভূজদেৱৰ অপূৰ্ব সৃষ্টি বৰভেটি নামঘৰৰ ইতিবৃত্ত অসমৰ অন্যান্য ধৰ্মীয় স্থানসমূহৰ ভিতৰত শ্ৰীশ্ৰীঅষ্টভুজদেৱৰ অপূৰ্ব সৃষ্টি বৰভেটি নামঘৰ অন্যতম। অসমৰ সকলো ভক্তৰ হৃদয়ত আদৰৰ স্থান পোৱা বৰভেটি নামঘৰ যেন সেই ধৰ্মপ্ৰাণ ভক্তসকলৰ বাবে পৰম পবিত্ৰ ভূমি।অসমৰ প্ৰতিজন ভক্তৰে অন্তৰ স্পৰ্শ কৰা এই বৰভেটি নামঘৰৰ মাহাত্ম্য অসমৰ চৌদিশে বিয়পি পৰিছে।বৰভেটিৰ আধ্যাত্মিক প্ৰতিফলনৰ প্ৰতি ভক্তসকলৰ আজিও যি শ্ৰদ্ধা-ভক্তি ,গৌৰৱ আৰু বিশ্বাস আছে সেইয়া বৰ্ণনা কৰি কেতিয়াও শেষ কৰিব নোৱাৰি। ইতিহাস:

বৰ্তমান এই বৰভেটি নামঘৰ যোৰহাট জিলাৰ ইতিহাস প্ৰসিদ্ধ মালৌপথাৰত অৱস্থিত।১৭৬৮ খৃষ্টাব্দত অৰ্থাৎ অষ্টভূজদেৱৰ দিনত কিন্তু এই মালৌপথাৰ গভীৰ অৰণ্য আৰু খাল বিলেৰে ভৰপূৰ আছিল। উল্লেখযোগ্য যে চতুৰ্ভূজদেৱে ইহলীলা সম্বৰণ কৰাৰ পিছত এনে এক স্থানতে মায়ামৰা খুটিয়াপোতা সত্ৰত নৱমজনা সত্ৰাধিকাৰ হিচাপে ধৰ্মাসন অলংকৃত কৰা তেখেতৰে অৰ্থাৎ চতুৰ্ভূজদেৱৰ জ্যেষ্ঠপুত্ৰ অষ্টভূজদেৱে ৰজাঘৰীয়া ষড়যন্ত্ৰ আৰু নিৰ্যাতনত অতিষ্ঠ হৈ মায়ামৰা সত্ৰৰ এক যুগমীয়া প্ৰতীক ৰাখি থৈ যাবলৈ মনস্থ কৰিলে।সেয়েহে এই মহান কাৰ্য সমাধানৰ বাবে তেওঁৰ লগতে ৰজাঘৰীয়া অত্যাচাৰত অতিষ্ঠ হোৱা মায়ামৰা সমাজৰ শদিয়াৰ পৰা মানাহ পৰ্যন্ত বিস্তৃত হৈ থকা প্ৰায় আঠ লক্ষাধিক শিষ্যকে মালৌপথাৰত গোট খুৱাই কীৰ্তনঘৰ প্ৰতিষ্ঠাৰ বাবে আহ্বান জনাইছিল।��� গুৰু অষ্টভুজদেৱৰ আজ্ঞা অনুসৰি ১৭৬৮ চনৰ নবেম্বৰ মাহত প্ৰায় ৮লক্ষাধিক শিষ্যই ছমাহ কালৰ অন্তত ১০নল বহল ,দীঘে ৩০ নল,৬০ হাত ওখ আৰু২৪ হাত দ পানীত এচপৰা এচপৰা মাটি স্থাপন কৰি এক পৰ্বতসম প্ৰকাণ্ড ভেটি নিৰ্মাণ কৰি উলিয়াইছিল আৰু সেই ভেটিয়েই মালৌপথাৰলৈ মহৎ অৱদান আগবঢ়োৱা সৰ্বদ্ৰষ্টা শ্ৰীশ্ৰীঅষ্টভূজদেৱৰ ঐক্য-সংহতিৰ যুগমীয়া প্ৰতীক তথা পূণ্যতীৰ্থ 'বৰভেটি'। সেই তেতিয়াৰে ২৫২বছৰ অতিক্ৰম কৰা মূহুৰ্তত অৰ্থাৎ ১৭৬৮ খৃষ্টাব্দৰ পৰা ২০১৯ চন পৰ্যন্ত 'বৰভেটি একসাৰ্বজনীন ধৰ্মক্ষেত্ৰলৈ পৰিৱৰ্তন হৈছে। ইয়াৰ পৰৱৰ্তী সময়ছোৱাত বৰভেটিৰ প্ৰতি মায়ামৰা সম্প্ৰদায়ৰ উপৰি ক্ৰমান্বয়ে অন্যান্য সম্প্ৰদায়ৰ ভক্তসকলো আকৰ্ষিত হ'বলৈ আৰম্ভ কৰাৰ লগতে দান-বৰঙণিও আগবঢ়ায় আৰু ইয়াৰ পিছতেই তীৰ্থযাত্ৰীৰ সমাগম বৃদ্ধি হৈ অহাৰ লগে লগে সকলোৱে সুবিধাৰ্থে মায়ামৰা সম্প্ৰদায়ৰ উপৰি অন্যান্য সম্প্ৰদায়ৰ বহুকেইজন ব্যক্তিৰ সহযোগত সেই স্থানতে এভাগি ডাঙৰ নামঘৰ গঢ় লৈ উঠে।

সামৰণি:      নৱম মায়ামৰা সত্ৰাধিকাৰ শ্ৰীশ্ৰীঅষ্টভূজদেৱে সমন্বয় আৰু ভাতৃত্ববোধৰ প্ৰতীকস্বৰূপে নিৰ্মাণ কৰি যোৱা বৰভেটিয়ে আজিও চিৰযুগমীয়া কীৰ্তিচিহ্ন হিচাপে সগৌৰৱেৰে বুৰঞ্জী প্ৰসিদ্ধ মালৌপথাৰত উজ্জ্বল হৈ জিলিকি আছে।

আৰম্ভণিৰে পৰাই বৰভেটি নামঘৰত মায়ামৰা ভক্তসকলে আঘোন মাহত ন-লগোৱা উৎসৱ পালন কৰি আহিছে যদিও তেতিয়া সেই উৎসৱ কেৱল মায়ামৰা শিষ্যসকলৰ মাজতহে আৱদ্ধ আছিল যদিও আজিৰ পৰা প্ৰায় কিছুবছৰৰ আগৰে পৰা বৰভেটিৰ এই ন-লগোৱা উৎসৱত জাতি- বৰ্ণ, সম্প্ৰদায় নিৰ্বিশেষে সকলো ভক্তপ্ৰাণ বৈষ্ণৱে অংশগ্ৰহণ কৰিছে। বৰ্তমানেও আঘোণ মাহৰ প্ৰথম অথবা দ্বিতীয় দেওবাৰত পালন কৰা এই উৎসৱত লক্ষাধিক ভক্তৰ আগমণ ঘটিছে।ই যেন বৰভেটিৰ বিশ্বজনীন প্ৰেম আৰু শান্তিৰ মন্ত্ৰ।

��